Reidar Sendemann

Reidar Sendemann (død 1214 i Konstantinopel) var en norsk baglerhøvding. I sin ungdom gikk han i bysantinsk tjeneste og ble sendt til Norden for å verve soldater, men han vendte ikke tilbake.

Sammen med biskop Nikolas Arneson dannet han baglerpartiet og ble en av dets fremste høvdinger. I 1201 måtte han overgi seg til kong Sverre etter å ha forsvart Slottsfjellet i Tønsberg, men også etter Sverres død i 1202 fortsatte han å være en av baglernes mest betrodde førere. Etter forliket på Kvitsøy (1208) dro han 1210 med to skip sammen med birkebeineren Peter Støyper på pilegrimsferd til Det hellige land. De var begge gift med døtre av Magnus Erlingsson. Peter døde på veien, mens Reidar tok ny tjeneste i Konstantinopel og døde der i 1214.

Baglere
Fødsler på 1100-tallet
Dødsfall i 1214